ททท. เชิญชวนประชาชนเที่ยว "เทศกาลขนหัวลุก” ปลุกกระแสการท่องเที่ยวแห่งศรัทธา สร้างประสบการณ์ใหม่
นางสาวฐาปนีย์ เกียรติไพบูลย์ รองผู้ว่าการด้านตลาดในประเทศ (ททท.) เปิดเผยว่า  ททท. จัดงานเทศกาลขนหัวลุกภายใต้โครงการ “ศรัทธา Marketing” โดยงานดังกล่าวจัดขึ้นเพื่อสร้างประสบการณ์ที่แตกต่างจากการท่องเที่ยวหลากหลายรูปแบบและการท่องเที่ยวในกลุ่มความศรัทธา ความเชื่อ ถือเป็นสิ่งที่ได้รับความสนใจเป็นอย่างมาก และจะช่วยส่งเสริมการเดินทางท่องเที่ยวในประเทศ จะเป็นการเชื่อมโยงไปยังแหล่งท่องเที่ยวใกล้เคียงได้อีกด้วย ภายในงาน มีการนำเสนอผ่านการจัดงานในรูปแบบเมืองศิลปะ (Art City) ทั้งแสง เสียง  ด้วยอุปกรณ์และเทคนิคสื่อผสมสมัยใหม่ เพื่อให้เป็นรูปแบบงานที่สนุกตื่นเต้นสวยงาม ผสมผสานกับความทันสมัย เปรียบเสมือนการเปิดประตู เพื่อต้อนรับนักท่องเที่ยวจากทุกพื้นที่ ผ่านการอนุรักษ์วัฒนธรรมไทยด้านความเชื่อที่ได้สืบทอดมาจากรุ่นสู่รุ่น และเปิดโอกาสผู้ประกอบการด้านกิจกรรมและธุรกิจที่เกี่ยวข้องกับความเชื่อ ความศรัทธาของคนไทย ได้มีเวทีเพื่อใช้ในการจัดแสดงและพัฒนาสินค้าทางการท่องเที่ยว สร้างโอกาสทางการตลาด ตลอดจนกระจายรายได้ให้ผู้ประกอบการและชุมชนการท่องเที่ยวสำหรับภายในงานมีการแบ่งพื้นที่จัดกิจกรรมออกเป็น 9 สาย ได้แก่ สายบูชา จัดแสดงนิทรรศการพระพุทธรูปศักดิ์สิทธิ์ของไทย 5 ภูมิภาค และกิจกรรมการประมูลพระนาคปรกจำลองของการรถไฟ  สายมู กิจกรรมดูดวงไพ่ยิปซีกับหมอดูชื่อดัง  สายอาสา พื้นที่ทำกิจกรรม นิทรรศการและมูลนิธิร่วมกตัญญูและร่วมทำบุญโลงศพ สายเพลินสนุกสนานกับกิจกรรมงานวัดแบบดั้งเดิม ได้แก่ ชิงช้าสวรรค์ ยิงปืนจุกน้ำปลา ปาลูกโป่ง สาวน้อยตกน้ำ กิจกรรม “แต่งผี ฟรีเครื่องเล่น”  สายบุญ ทำบุญ สวดมนต์ และสายสยอง กิจกรรมสาธิต การเล่นผีถ้วยแก้ว กิจกรรมทางผีผ่าน และอื่นๆ อีกมากมาย สำหรับผู้ที่สนใจงาน “เทศกาลขนหัวลุก” จัดขึ้นระหว่างวันที่ 27-29 พฤษภาคม 2565 ตั้งแต่เวลา15.00 น.– 22.00 น. ณ โรงงานมักกะสัน การรถไฟแห่งประเทศไทย